Rezumatul Studiului 5 - Strigătul profeţilor

1. **Dumnezeu suferă din cauza nedreptăţii**
   * Când Israel a hotărât să schimbe regimul teocrat cu monarhia pentru a fi şi el ca neamurile, Dumnezeu a trimis un profet să-i avertizeze de consecinţele deciziei lor;
   * Dacă vor dori să fie ca neamurile, în curând se vor şi comporta precum neamurile. Adică vor deveni necinstiţi, vor profita de cei săraci şi se vor lepăda de remuşcări.
2. **Dumnezeu cheamă la pocăinţă. Mesajul lui Amos.**
   * Mesajul profetului Amos începe cu pedepsirea de către Dumnezeu a neamurilor pentru atrocităţile comise (Amos 1:3-2:3);
   * Cu toate acestea, Israel avea cea mai lungă listă de păcate şi cea mai severă condamnare: egoism, lăcomie,profitarea de cei neajutoraţi, imoralitate, nedreptate (Amos 2:6-16);
   * Dumnezeu cheamă pe poporul său la pocăinţă şi la schimbarea radicală a atitudinii lor: „Urâţi răul şi iubiţi binele, faceţi să domnească dreptatea la poarta cetăţii.” (Amos 5:15).
3. **Dumnezeu cere dreptate şi iartă păcatul. Mesajul lui Mica.**
   * Obstrucţionarea justiţiei, violenţa, mita, lăsarea pe străzi a văduvei, abuzul copiilor. Prinţi care despoaie poporul. Preoţi lacomi. Profeţi ce profeţesc pentru bani. Acestea reprezentau Iuda în timpul domniei lui Ahaz;
   * Cu toate acestea, Dumnezeu nu şi-a abandonat poporul în pofida păcatelor lui. El nu ne-a abandonat nici pe noi;
   * Dumnezeu este dispus să ne ierte păcatele dacă ne pocăim cu sinceritate, dar aşteaptă şi o schimbare clară în atitudinea noastră: Mica 6:8.
4. **Dumnezeu acordă a doua şansă. Mesajul lui Ezechiel.**
   * Ezechiel a dat pe faţă rădăcina păcatului Sodomei: mândria, confortul economic şi statul degeaba. Acestea au condus spre neglijarea celor nenorociţi şi nevoiaşi (Ezechiel 16:49);
   * Acelaşi lucru avea loc şi în Iuda, şi se poate vedea în zilele noastre. Rezultatul: nedreptatea se răspândea peste tot pe tărâmul lui deoarece fiecare îşi căuta binele său. (Ezechiel 34:2-21);
   * Dumnezeu a promis să pedepsească acest comportament. El a setat un exemplu despre cum un adevărat păstor urma să se comporte (Ezechiel 34:22-31; Ioan 10:1-16).
   * Cu toate acestea, El mereu a acordat a doua şansă (Ezechiel 16:55).
5. **Dumnezeu restaurează dreptatea. Mesajul lui Isaia.**
   * În timpul primilor ani ai slujbei sale, Isaia a avut de confruntat probleme serioase în vecinătatea lui: violenţă, răutate, mită, nedreptate faţă de orfan şi văduvă, acumulare de bogăţii…
   * Dumnezeu este dornic să ierte păcatul şi aşteaptă o schimbare în comportamentul nostru (1:6-8)
   * Cu toate acestea, restaurarea finală a dreptăţii va veni prin intervenţia directă a lui Dumnezeu prin lucrarea lui Mesia, Isus din Nazaret (42:1-7; 53:4-6).
   * El va restaura într-un final Împărăţia lui Dumnezeu pe Pământ. El va aduce dreptatea, vindecarea şi restaurarea.